C.P.D. Y Rhyl - Wicipedia

# C.P.D. Y Rhyl

### Oddi wrth Wicipedia, y gwyddoniadur rhydd.

C.P.D. Y Rhyl
Enw llawn | Clwb Pêl-droed Y Rhyl
Llysenw(au)) | Y Lillywhites
Sefydlwyd | 1883
Maes | Belle Vue, Rhyl, Sir Ddinbych
Cynhwysedd | 6,000
Rheolwr | John Hulse
Cynghrair | Cynghrair Cymru

Lliwiau cartref

Lliwiau oddicartref

Mae Clwb Pêl Droed Y Rhyl (Saesneg: Rhyl Football Club) yn Glwb Pel-droed sy'n chwarae yn Uwchgynghrair Principality Cymru. Ffurfwyd y Clwb yn 1883 (Er i gwmni PLC gael eu ffurfio yn 1991). Maent yn chwarae ar Faes y Belle Vue, Rhyl sy'n dal hyd at 4,000 o gefnogwyr, gyda 1,700 o seddi.

Dros y blynyddoedd mae'r Rhyl wedi dod a chwaraewyr o safon i'r brig, yn bennaf Lee Trundle sy'n chwarae dros Dinas Abertawe. Ond am flynyddoedd mae'r clwb wedi bod yn ddi-nod yn Uwchgynghrair Cymru nes i gonsortiwm o dan y cyn-chwaraewr, Peter Parry, weld y canlyniadau yn gwella'n arw.

Yn 2003-04, fe enillodd y Clwb Uwchgynghrair Cymru, felly'n cyrraedd rowndiau rhagbrofol Cynghrair y Pencampwyr (er iddynt golli 7-1 i Skonto Riga o Latfia yn y rownd gyntaf). Yn ogystal y tymor yna bu iddynt enill Cwpan y Gynghrair a Chwpan Cymru a chyrraedd rownd derfynnol Y Cwpan Cenedlaethol lle y bu iddynt golli 4-1 yn erbyn Wrecsam. Fe enillon nhw Gwpan Her Arfordir y Gogledd hefyd drwy guro Halkyn 6-0 yn y rownd derfynnol.

Roedd 2005-06 yn dymor led-lwyddiannus iddynt yn Ewrop. Er iddynt orffen y tymor heb gwpan i'w henw (drwy fynd allan o'r Gwpan yn y rownd gyn-derfynnol, a'r Gwpan Gynghrair yn rownd yr wyth olaf), roedd gorffen yn ail yn nhymor 2004-05 wedi sicrhau'i lle yng Nghwpan UEFA lle y bu iddynt drechu FK Atlantas o Lithwania yn y rownd rhagbrofol gyntaf. Bu iddynt wynebu Viking o Norwy yn yr ail rownd lle bu iddynt golli mewn ffordd glodadwy iawn, o 3-1.

Enillodd y Clwb Gwpan Cymru unwaith eto yn 2005-06 drwy drechu eu gelynion pennaf, Dinas Bangor ar Gae Ras Wrecsam 2-0. Enillon nhw Gwpan Arfordir y Gogledd hefyd o 2-1 yn erbyn Dinbych yn y rownd derfynnol. Fe orffennodd eu ymgyrch Ewropeaidd 2006-07 yn y rownd rhagbrofol gyntaf, collon nhw 2-1 yn erbyn FK Suduva.

## [golygu] Llwyddiannau

- Uwchgynghrair Cymru:

Enillwyr (1): 2003-04 Ail-Safle (1): 2004-05

- Y Cynghrair Undebol:

Enillwyr (1): 1993-94

- Cwpan Cymru:

Enillwyr (4): 1951-52, 1952-53, 2003-04, 2005-06 Ail-Safle (4): 1926-27, 1929-30, 1936-37, 1992-93

- FAW Premier Cup:

Ail-Safle (1): 2003-04

- Cwpan y Cynghrair Undebol:

Enillwyr (1): 1992-93 Ail-Safle (1): 1993-94

- Cwpan Her Cymdeithas Beldroed Arfordir y Gogledd:

Enillwyr (15): 1927-28, 1929-30, 1933-34, 1934-35, 1938-39, 1947-48, 1949-50, 1950-51, 1951-52, 1953-54, 1954-55, 1969-70, 2003-04, 2005-06

- Cwpan Amateur Cymru:

Enillwyr (1): 1971-72

- Cheshire County League:

Enillwyr (3): 1947-48, 1950-51, 1970-71

- NPL Presidents Cup:

Enillwyr (1): 1984-85

Cynghrair Cymru, 2007-2008
Tref Aberystwyth | Airbus UK | Dinas Bangor | Tref Caerfyrddin | Tref Caernarfon | Caersws | Castell Nedd | Derwyddon Cefn NEWI | Y Drenewydd | Llanelli | Llangefni | Nomadiaid Cei Connah | Port Talbot | Porthmadog | Sir Hwlffordd | Y Rhyl | Y Seintiau Newydd | Y Trallwng

Wedi dod o "http://cy.wikipedia.org../../../c/2E/p/C.P.D._Y_Rhyl_0cfb.html"

Categori: Timau pêl-droed Cymru

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- Deutsch
- English
- Français
- Lietuvių
- Nederlands